Mulle meeldib, kui kõik kellad on õiged. See käib kaasa minu detaile oluliseks pidava ja mõneti perfektsionistliku maailmavaatega.
Aga kurat.
Videomaki kell on kuus minutit ees. Elutoa seinakell on vist veel rohkem ees. Mu käekell on kolm minutit taga.
Ainsad õiged kellad on mobiilil ja arvutil.
Paneks siis kõik õigeks, kui sellest mingit kasu oleks. Need raiped on kolme päeva pärast täpselt samas seisus tagasi.
Sellest moraal. Ei tasu osta seinakella 10 seki eest ja loota, et see õiget aega näitaks. Ei tasu loota, et reklaamkampaania korras tasuta jagatavad Vinku käekellad õiget aega näitavad (aga kurat, kell ise on nii hea, et ma ei saa selle kandmisest ka loobuda). Ei tasu loota, et videomakk, mis ometigi nagu VÕIKS õiget aega näidata (taimerid jms), seda teeks.
Seegi hea, et ma TEAN, kui palju miski kell taga või ees on. Miskipärast nad mingist hetkest hakkavad normaalselt käima. Võta siis kinni.
Aga tegelikult võite mulle uusi kelli kinkida ;)
EDIT: Tundub, et mu käekell on juba viis minutit taha jäänud. Urr. Ja mul on nii gaaddemmit kõrini sellest, et Lepp pidevalt tööle hiljaks jääb!